CELEX: 32006D0704
Language: bg
Date: 2006-10-20 00:00:00
Title: Решение на Комисията от 20 октомври 2006 година относно публикуването на стандарт EN 848-3:1999 „Безопасност на дървообработващи машини — Фрезови машини за едностранна обработка с въртящ се инструмент — Част 3: Бормашини и фрезови машини с цифрово-програмно управление (ЦПУ)“, с ограничение в съответствие с Директива 98/37/ЕО на Европейския парламент и на Съвета (нотифицирано под номер C(2006) 4901) (текст със значение за ЕИП)

Важна правна забележка

|

32006D0704

Официален вестник n° L 291 , 21/10/2006 стр. 0035 - 0037 Официален вестник n° L 142 , 05/06/2007 стр. 0306 - 0308

		20061020Решение на Комисиятаот 20 октомври 2006 годинаотносно публикуването на стандарт EN 848-3:1999 "Безопасност на дървообработващи машини — Фрезови машини за едностранна обработка с въртящ се инструмент — Част 3: Бормашини и фрезови машини с цифрово-програмно управление (ЦПУ)", с ограничение в съответствие с Директива 98/37/ЕО на Европейския парламент и на Съвета(нотифицирано под номер C(2006) 4901)(текст със значение за ЕИП)(2006/704/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 98/37/ЕО на Европейския парламент и на Съвета от 22 юни 1998 г. относно сближаването на законодателствата на държавите-членки по отношение на машини [1], и по-специално член 6, параграф 1 от нея,като взе предвид становището на постоянния комитет, учреден въз основа на член 5 от Директива 98/34/ЕО на Европейския парламент и на Съвета от 22 юни 1998 г. относно определяне на процедура за предоставяне на информация в областта на техническите стандарти и правила и правилата за услугите в информационното общество [2],като има предвид, че:(1) В случаите, в които даден национален стандарт, транспониращ хармонизиран стандарт, препратка към който е публикувана в Официален вестник на Европейския съюз, обхваща едно или повече основни изисквания в областта на здравеопазването и безопасността, изложени в приложение I към Директива 98/37/ЕО, машината, конструирана в съответствие с този стандарт, се счита по презумпция, че отговаря на въпросните основни изисквания.(2) Препратката към стандарт EN 848-3:1999, отнасяща се до безопасността на дървообработващите машини, приет от Европейския комитет по стандартизация (ЕКС) на 1 юли 1999 г., е публикувана в Официален вестник на Европейския съюз [3].(3) След официално възражение, внесено от Швеция, с Решение 2002/1002/ЕО [4] Комисията реши да не отменя препратката към стандарт EN 848-3:1999 от Официален вестник на Европейския съюз. Вследствие от това, стандарт EN 848-3:1999 продължава да съдържа в себе си презумпция за съответствие с основните изисквания за безопасност, формулирани в Директива 98/37/ЕО.(4) По отношение на официалното възражение, внесено от Швеция, Комисията нареди Европейската организация за стандартизация (ЕОС) в срок до 1 януари 2005 г. да измени и допълни стандарт EN 848-3:1999 с оглед на това да се обърне по-специално внимание на риска от изхвърляне на парчета и на монтиране на защитни елементи, обезпечаващи по-добра защита.(5) Съгласно член 6, параграф 1 от Директива 98/37/ЕО на 28 юли 2005 г. Германия внесе официално възражение по отношение на стандарт EN 848-3:1999.(6) След като прегледа стандарт EN 848-3:1999, Комисията констатира, че същият не отговаря на основните изисквания по отношение на здравеопазването и безопасността 1.1.2 буква a) (Принципи за безопасна интеграция), 1.3.2 (Риск от разпадане от разпадане по време на работа), 1.3.3 (Рискове, дължащи се изпадане или изхвърляне на предмети) и 1.4.1 (Общи изисквания към предпазните защитни приспособления и устройства), съдържащи се в приложение I към Директива 98/37/ЕО. Спецификацията за EN 848-3:1999, съдържаща се в клауза 5.2.7.1.2 буква б), параграф 1—6, отнасящи се за характеристиките и избора на материали за предпазни завеси, и по-специално лентови завеси, не е подходяща за предотвратяване на предвидимото изхвърляне на части от инструменти.(7) ЕКС все още не е изменил и допълнил стандарт EN 848-3:1999, съгласно поисканото със заповед по стандартизация № 311, възложена му съгласно Директива 98/37/ЕО.(8) Докато се очакват изменения и допълнения в стандарт EN 848-3:1999, в интерес на безопасността и правната увереност, публикацията в Официален вестник на Европейския съюз на препратката към стандарт EN 848-3:1999 следва в такъв случай да се придружава с подходящо предупреждение. Държавите-членки следва да добавят същото предупреждение в своите вътрешни стандарти, транспониращи стандарт EN 848-3:1999.(9) Препратката към стандарт EN 848-3:1999 следва поради това да бъде заменена съответно,ПРИЕ НАСТОЯЩОТО РЕШЕНИЕ:Член 1Публикуването в Официален вестник на Европейския съюз на препратката към стандарт EN 848-3:1999 "Безопасност на дървообработващи машини — Фрезови машини за едностранна обработка с въртящ се инструмент — Част 3: Бормашини и фрезови машини с цифрово-програмно управление (ЦПУ)" се заменя с текста, даден в приложението.Член 2Когато съгласно член 5, параграф 2 от Директива 98/37/ЕО, държавите-членки публикуват препратката към националния стандарт, транспониращ хармонизирания стандарт EN 848-3:1999, те прибавят към тази публикация предупреждение, идентично на предупреждението, дадено в приложението към настоящото решение.Член 3Адресати на настоящото решение са държавите-членки.Съставено в Брюксел на 20 октомври 2006 година.За КомисиятаGünter VerheugenЗаместник-председател[1] ОВ L 207, 23.7.1998 г., стр. 1. Директива, изменена с Директива 98/79/ЕО (ОВ L 331, 7.12.1998 г., стр. 1).[2] ОВ L 204, 21.7.1998 г., стр. 37. Директива, последно изменена с Акта за присъединение от 2003 г.[3] ОВ C 110, 15.4.2000 г., стр. 38.[4] ОВ L 349, 24.12.2002 г., стр. 103.--------------------------------------------------20061020ПРИЛОЖЕНИЕ"(Публикуване на заглавия и препратки към хармонизирани стандарти съгласно директивата)ЕОС [1] | Препратка и заглавия на хармонизирания стандарт (и съответния документ за справка) | Първо публикуване в Официален вестник | Препратка към отменения и заместен стандарт | Дата на прекратяване презумпцията за съответствие с отменения и заместен стандарт Бележка 1 |ЕКС | EN 848-3:1999 "Безопасност при дървообработващите машини — Фрезови машини за едностранна обработка с въртящ се инструмент 1 Част 3: Бормашини и фрезови машини с цифрово-програмно управление (ЦПУ)" | 15.4.2000 | — | |Предупреждение: по отношение на характеристиките и избора на материали за предпазни завеси, и по-специално лентови завеси настоящата публикация не засяга клаузи 5.2.7.1.2, буква б), параграфи 1—6, от настоящия стандарт, прилагането на които не съдържа в себе си презумпция за съответствие с основните изисквания по отношение на здравеопазването и безопасността 1.3.2, 1.3.3 и 1.4.1 от приложение I към Директива 98/37/ЕО заедно с основното изискване по отношение на здравеопазването и безопасността 1.1.2, буква a) от това приложение. |Бележка 1 | Общо взето, датата на прекратяване презумпцията за съответствие обикновено е датата на отменяне, посочена от Европейската организация за стандартизация, но вниманието на потребителите на тези стандарти се насочва към факта, че при определени изключителни случаи редът за това може да е друг. |Бележка 2.1 | Новият (или изменен и допълнен) стандарт има същия обхват като отменения и заместен стандарт. На посочената дата отмененият и заместен стандарт престава да предоставя презумпция за съответствие с основните изисквания на директивата. |Бележка 3 | По отношение на измененията и допълненията референтният стандарт е EN CCCCC:YYYY, предишните му изменения и допълнения, ако такива са налице, и новото, цитирано изменение и допълнение. В такъв случай заместеният и допълнен стандарт (колонка 3) се състои от EN CCCCC:YYYY и предишните му изменения и допълнения, ако такива са налице, но без новото цитирано изменение и допълнение. На посочената дата отмененият и заместен стандарт престава да предоставя презумпция за съответствие с основните изисквания на директивата. |Бележка 4 | Презумпция за съответствие за даден продукт се постига като се спазят изискванията от част 1 и съответната част 2, тогава когато тази част 2 също е цитирана в Официален вестник в рамките на Директива 98/37/ЕО. |Забележка:- Всяка информация, засягаща наличността на стандартите, може да се получи или от Европейската организация за стандартизация, или от вътрешнодържавните организации за стандартизация, списък на които е приложен в Директива 98/34/ЕО [2] на Европейския парламент и на Съвета, изменена и допълнена с Директива 98/48/ЕО [3].- От публикуването на препратките в Официален вестник на Европейския съюз не произтича обстоятелството, че стандартите са налични на всички Общностни езици.- Този списък заменя всички предишни списъци, публикувани в Официален вестник на Европейския съюз. Комисията осигурява актуализирането на този списък.Повече информация за хармонизираните стандарти може да се получи в Интернет на адрес: http://europa.eu.int/comm/enterprise/newapproach/standardization/harmstds).[1] ЕОС: Европейска организация за стандартизация:- CEN: rue de Stassart 36, B-1050 Brussels, Tel.: (32-2) 550 08 11; fax: (32-2) 550 08 19 (http://www.cenorm.be),- Cenelec: rue de Stassart 35, B-1050 Brussels, Tel.: (32-2) 519 68 71; fax: (32-2) 519 69 19 (http://www.cenelec.org),- ETSI: 650, route des Lucioles, F-06921 Sophia Antipolis, Tel.: (33) 492 94 42 00; fax: (33) 493 65 47 16 (http://www.etsi.org).[2] ОВ L 204, 21.7.1998 г., стр. 37.[3] ОВ L 217, 5.8.1998 г., стр. 18."--------------------------------------------------